
Narva Koorikooli ruumide tasuta kasutusse andmine
1. Asjaolud ja menetluse käik
Narva Linnavalitsuse Kultuuriosakonda laekus MTÜ Puškini Instituut taotlus palvega tasuta kasutada Narva Koorikooli hoones aadressil 26. juuli tn 9 asuvaid ruume (1. korruse ruumid nr 71, 72, 78-81 ning 2. korruse ruumid nr 107, 110-118) ajavahemikul 01.05.2013-30.04.2017.
Ruumi kasutamise eesmärk on Narva linna gümnaasiumide õpilastele täiendava venekeelse hariduse võimaldamine gümnaasiumi riikliku õppekava valikainetes lähtuvalt Narva linna ja MTÜ Puškini Instituut vahel 15.03.2013. a sõlmitud koostöölepingust.
Taotlus oli arutusel Narva Linnavalitsuse linnavarakomisjoni 05.06.2013. a istungil (protokoll nr 6), kus võeti vastu otsus nõustuda taotlusega ja lubada MTÜ-l Puškini Instituut tasuta kasutada Narva Koorikooli ruume.
2. Õiguslikud alused
Vastavalt kohaliku omavalitsuse korralduse seaduse § 30 lõike 1 punktile 2 lahendab ja korraldab linnavalitsus kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.

Vastavalt Narva Linnavolikogu 17.03.2005.a määrusega nr 14/52 vastuvõetud „Linnavara kasutusse andmise korra” punktile 7.2.3 võib linnavalitsuse korraldusega anda linnavara kasutusse tasuta tähtajaga kuni viis aastat mittetulundusühingutele.
3. Otsus

Anda MTÜ-le Puškini Instituut, registrikood 80260399, tasuta kasutusse Narva Koorikooli hoones, aadressil 26. juuli tänav 9 asuvad 1. korruse ruumid nr 71, 72, 78-81 ning 2. korruse ruumid nr 107, 110-118 ajavahemikuks 01.05.2013-30.04.2017 eesmärgiga võimaldada Narva linna gümnaasiumide õpilastele täiendavat venekeelset haridust gümnaasiumi riikliku õppekava valikainetes lähtuvalt Narva linna ja MTÜ Puškini Instituut vahel 15.03.2013. a sõlmitud koostöölepingust.
4. Rakendussätted
4.1 Korraldus jõustub seadusega sätestatud korras.

4.2 Korraldust võib vaidlustada Tartu Halduskohtu Jõhvi kohtumajas 30 päeva jooksul korralduse teatavakstegemise päevast arvates.

